CELEX: E2017P0001(01)
Language: bg
Date: 2019-02-26 00:00:00
Title: Дело, заведено на 26 февруари 2019 година от Nettbuss AS срещу Konkurrenten.no AS (Дело E-1/17 Costs)

13.6.2019   
            
            
               BG
            
            
               Официален вестник на Европейския съюз
            
            
               C 197/36
            
         
      Дело, заведено на 26 февруари 2019 година от Nettbuss AS срещу Konkurrenten.no AS
      (Дело E-1/17 Costs)
      (2019/C 197/08)
      На 26 февруари 2019 г. пред Съда на ЕАСТ беше заведено дело срещу Konkurrenten.no AS от Nettbuss AS, представлявано от Camilla Borna Fossem, работеща в адвокатска кантора Schjødt AS, Ruseløkkveien 14, NO-0201 Осло, Норвегия.
      Ищецът моли Съда да разпореди следното:
      
                  1.
               
               
                  Konkurrenten.no AS да заплати на Nettbuss AS сумата от 442 125 NOK (или нейната равностойност в евро) в допълнение към дължимите мораторни лихви.
               
            Правен и фактически контекст и правни аргументи, приведени в подкрепа на иска:
      
                  —
               
               
                  На 11 януари 2017 г. Konkurrenten.no AS е подало пред Съда на ЕАСТ жалба срещу Решение № 179/15/COL на Надзорния орган на ЕАСТ, постановено през месец май 2017 г. Ищецът по настоящото дело е бил пряко засегнат от решението на Надзорния орган на ЕАСТ, поради което е подал молба за встъпване в производството по дело E-1/17 Konkurrenten.no AS/Надзорен орган на ЕАСТ. С определение на председателя на Съда от 12 юли 2017 г. на ищеца е било разрешено да встъпи в производството.
               
            
                  —
               
               
                  Член 70, параграф 1 от Процедурния правилник на Съда на ЕАСТ гласи:
                  
                     „При спор относно подлежащите на възстановяване съдебни разноски, Съдът се произнася с определение по искане на заинтересованата страна, след изслушване на становището на другата страна.“
                  
               
            
                  —
               
               
                  С определението на Съда по дело E-1/17 Съдът на ЕАСТ е присъдил, че Konkurrenten.no AS следва да заплати съдебните разноски, направени от ищеца.